S-2640/2020

Mál þetta, sem tekið var til dóms 6. september 2021, var höfðað með ákæru lögreglustjórans á höfuðborgarsvæðinu 2 9. september 2020 á hendur ákærðu, D-x-x R-x-x, kt. [...], til heimilis í Póllandi, og S-x-x P-x-x K-x-x, kt. [...], [...], Reykjavík;„ fyrir fíkniefnalagabrot með því að hafa í félagi, þann 13. febrúar 2018, að [...] í [...], útbúið tvær kannabisræktanir í sitthvoru rými fasteignarinnar og þannig haft í vörslum sínum afrakstur ræktunarinnar í sölu- og dreifingarskyni, það er 388 kannabisplöntur [...] Lögreglan lagði hald á framangreindar plöntur [...], sem og ræktunar búnað við leit í húsnæðinu.

Telst brot þetta varða við 2. gr., sbr.4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að báðir ákærðu verði dæmdir til refsingar og til greiðslu alls sakarkostnaðar. Þá er krafist upptöku á 388 kannabisplöntum, 361,04 grömmum af kannabisefnum og 5.997 grömmum af þurrkuðum kannabisefnum í loftþéttum umbúðum (29 smellu lása pokar), 55 gróðurhúsalömpum, 6 loftsíum, 2 gróðurtjöldum, 52 straumbreytum, 11 loftblásara, 1 tímarofa og 2 vatnsdælum er lögregla lagði hald á við leit í framangreindu húsnæði ákærðuskv.6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Kröfur ákærðu eru þær að þeim verði gerð sú vægasta refsing sem lög leyfa. Þá gera skipaðir verjendur ákærðu kröfu um þóknun sért il handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við fyrirtöku málsins 6. september sl. féll ákæruvaldið frá hluta sakargifta í ákæru. Ákærðu höfðu áður játað að hafa haft í vörslum sínum og ræktað í sölu og dreifingarskyni 388 kannabisplöntur. Sú játning þeirra tekur að öllu leyti til sakargifta eins og þær standa eftir nefndar breytingar ákæruvalds. Að þessu gættu þykir sannað að ákærðu hafi gerst sekir um þá háttsemi sem þeim er gefin að sök í málinu. Er háttsemi ákærðu réttilega heimfærð til refsiákvæða í ákæru. Samkvæmt öllu þessu verður dómur lagður á málið á grundvelli 164. gr. laga nr. 88/2008 um meðferð sakamála.

Samkvæmt vottorði sakaskrár ríkisins gekkst ákærði D-x-x undir sektargerð lögreglustjóra á árinu 2011 vegna umferðarlagabrots. Með dómi Héraðsdóms Reykjaness 9. mars 2017 var ákærði dæmdur í þriggja mánaða fangelsi, skilorðsbundið í tvö ár, fyrir fíkniefna- og vopnalagabrot. Þá gekkst ákærði 4. júní 2018 undir sektargerð lögreglustjóra þess efnis að hann greiddi 90.000 króna sekt og sætti sviptingu ökuréttar í þrjá mánuði vegna hraðaksturs.

Með broti sínu nú rauf ákærði skilorð dómsins frá 9. mars 2017. Samkvæmt því og með vísan til 60. gr. almennra hegningarlaga nr. 19/1940 ber að taka dóminn upp og ákveða ákærða refsingu í einu lagi fyrir bæði málin samkvæmt fyrirmælum 77. gr. almennra hegningarlaga. Þá verður refsing ákærða jafnframt ákveðin sem hegningarauki við sektargerðina frá 4. júní 2018, sbr. ákvæði 78. gr. nefndra laga, en brot ákærða nú var framið áður en hann gekkst undir sektargerðina. V ið ákvörðun refsingar ákærða D-x-x verður enn fremur að líta til þess að ræktun ákærðu var skipulögð og nokkuð umfangsmikil. Ákærða D-x-x til málsbóta horfir játning hans. Samkvæmt öllu því sem hér hefur verið rakið og að gættum fjölda þeirra kannabisplantna sem ákærðu voru með í ræktun þykir refsing ákærða D-x-x réttilega ákveðin fangelsi í 12 mánuði. Í ljósi þess dráttar sem varð á meðferð málsins hjá ákæruvaldinu þykir rétt að fresta fullnustu refsingar ákærða að öllu leyti og skal hún falla niður að liðnum tveimur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga.

Samkvæmt vottorði sakaskrár ríkisins gekkst ákærði S-x-x undir tvær sektargerðir lögreglustjóra á árunum 2011 og 213 vegna eignaspjalla og fíkniefna- og vopnalagabrota. Þá gekkst hann 16. ágúst 2018 undir sektargerð lögreglustjóra þess efnis að hann greiddi 150.000 króna sekt og sætti sviptingu ökuréttar í þrjá mánuði vegna hraðaksturs.

Brot ákærða S-x-x var framið áður en hann gekkst undir síðastnefnda sektargerð lögreglustjóra. Refsingu hans ber því að ákvarða samkvæmt fyrirmælum 78. gr. almennra hegningarlaga. V ið ákvörðun refsingarinnar verður að líta til þess að ræktun ákærðu var skipulögð og nokkuð umfangsmikil. Ákærða S-x-x til málsbóta horfir játning hans. Samkvæmt þessu og að gættum fjölda þeirra kannabisplantna sem ákærðu voru með í ræktun þykir refsing ákærða S-x-x réttilega ákveðin fangelsi í níu mánuði. Í ljósi þess dráttar sem varð á meðferð málsins hjá ákæruvaldinu þykir rétt að fresta fullnustu refsingar ákærða og skal hún falla niður að liðnum tveimur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga.

Með vísan til kröfugerðar ákæruvalds, gagna málsins og þeirra lagaákvæða sem vísað er til í ákæru verða gerðar upptækar þær plöntur, fíkniefni og munir sem lögregla haldlagði við leit 13. febrúar 2018 að Dalvegi 24 í Kópavogi, eins og nánar greinir í dómsorði.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður þeim gert að greiða allan sakarkostnað málsins. Ákærðu dæmast því til að greiða þóknun verjenda sinna, Þ-kk-ef Þ-kk-ef og J-kk-ef A-kk-ef J-kk-ef, en þóknun lögmannanna þykir með hliðsjón af tímaskýrslum þeirra og að virtu umfangi málsins hæfilega ákveðin svo sem í dómsorði greinir. Þá verður á kærðu gert að greiða óskipt annan sakarkostnað samkvæmt framlögðu sakarkostnaðaryfirliti lögreglustjóra, dagsettu 29. september 2020, samtals 375.068 krónur.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, D-x-x R-x-x, sæti fangelsi í 12 mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, S-x-x P-x-x K-x-x, sæti fangelsi í níu mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærðu sæti upptöku á 388 kannabisplöntum, 55 gróðurhúsalömpum, sex loftsíum, tveimur gróðurtjöldum, 52 straumbreytum, 11 loftblásurum, einum tímarofa og tveimur vatnsdælum. Einnig eru gerð upptæk 361,04 grömm af kannabisefnum og 5.997 grömm af þurrkuðum kannabisefnum.

Ákærði D-x-x greiði þóknun skipaðs verjanda síns, Þ-kk-ef Þ-kk-ef lögmanns, 612.560 krónur að virðisaukaskatti meðtöldum. Ákærði S-x-x a-x-x greiði þóknun skipaðs verjanda síns, J-kk-ef A-kk-ef J-kk-ef lögmanns, 683.240 krónur að virðisaukaskatti meðtöldum. Ákærðu greiði óskipt 375.068 krónur í annan sakarkostnað.

K-kk-nf H-kk-nf